Syen akkin, ayen i aɣ-yeǧǧan ad nefren asentel-a, seg yiwet n tama, acku aniwel n usentel n tmuɣliwin ur ttwaxedment ara fell-as aṭas tezrawin deg tsedawit n tubirett. Ihi leqdic-a, ad yettuneḥsab d asnerni usnan i taɣult n tesnilesmettit deg wannar n tmuɣliwin d wadduden isnilesmettiyen s tutlayt Tamaziɣt. Seg tama-nniḍen, deg wayen yerzan tarrayt swayes ara t-nezrew, seg wudem-is usnan, igemmaḍ uɣur tessawaḍ yezmer ad ilin ṣeḥḥan akter. Acku tarrayt-a d tarusridt, yerna tettawi-d isallen sɣur yimsulɣa war ma mmeslayen-d ɣef yiman-nsen neɣ ɣef tirmiyin-nsen.